text: Pas på brændstoftyve
  18 juli 2012 kl. 13.05
  Tyve kører rundt med tanke og suger brændstoffet op med små el-pumper.
  Senest er det gået ud over Tønder Kommunes materialegård i Skærbæk, der i weekenden har mistet 3.000 liter diesel. Tidligere blev der stjålet dunke med benzin.
  Tønderegnen har i år været særlig hårdt plaget af forbryderne.
  Politiet opfordrer til at ringe til 1-1-4, hvis man oplever noget mistænkeligt ved tankanlæg.
  I marts stoppede politiet tre brændstoftyve i Tønder. De kom fra Rumænien.
  Tyvene risikerer flere måneders fængsel og indrejseforbud i Danmark i flere år.
  